Nikolai Paus (1944)

Nikolai Bent Paus (født 21. oktober 1944) er en norsk sivilingeniør, næringslivsleder og investor. Han var konsernsjef i Eeg-Henriksen/NCC Eeg-Henriksen (det som nå er den norske delen av NCC), da Norges tredje største entreprenørselskap, fra 1984 til 1997.«NCC-kjøp gir ny boligbygger», Dagens Næringsliv, 09. oktober 1995 s. 4«Eeg-Henriksen på vei over Kjølen», Aftenposten, 19. september 1995 s. 34 Paus eide også i overkant av syv prosent av aksjene i Eeg-Henriksen frem til NCC, som frem til da allerede var største aksjonær, kjøpte hele selskapet.«NCC vil kjøpe Eeg-Henriksen», Dagens Næringsliv, 19. september 1995 s. 29

Han ble utdannet sivilingeniør ved Purdue University i USA i 1968, og arbeidet i flere år i USA og Australia før han begynte i Eeg-Henriksen i 1973. Han ble assisterende direktør i 1983 og overtok som konsernsjef i 1984. I hans tid som konsernsjef hadde Eeg-Henriksen en rekke store kontrakter i forbindelse med utbyggingen av Oslo lufthavn, Gardermoen. I 1986 etablerte Eeg-Henriksen også et helikopterselskap. Han gikk av som konsernsjef i 1997.

Han har også sittet i styret for Norges Eksportråd og vært styremedlem i Eckbos Legat. I 1998 grunnla han selskapet Optimo sammen med Henning Moëll, Tom Ø. Knutsen og Roald Frisvold, som også hadde bakgrunn fra NCC.http://www.bygg.no/byggipedia/1998 I 2002 solgte Paus og kompanjongene utviklingsprosjektet Furuset Senter for ca. 360 millioner kroner til to fond i Acta-systemet.«Kjempegevinst for tidligere Eegen-folk», Byggeindustrien, 1. august 2003 Alle aksjene i Optimo ble i 2010 solgt til Entra.Entra sluker hele Optimo , nenyheter

Han er sønn av Bernhard Paus og Brita Collett,Norges leger, 1996, bd. 4, s. 381 og er nå samboer med Hermine Kristin Muhle Midelfart (f. Muhle). Hans farfar var kirurgen Nikolai Nissen Paus og hans morfar var brukseier Axel Collett. Han har fire barn, bl.a. TV-regissør Vilhelm Camillus Paus, og er stefar til Celina Midelfart.

 Referanser 

Kategori:Norske næringslivsledere
Kategori:Fødsler i 1944